CELEX: 61998TJ0195
Language: lt
Date: 2005-03-17 00:00:00
Title: 2005 m. kovo 17 d. Pirmosios instancijos teismo (ketvirtoji išplėstinė kolegija) sprendimas. # Ettlin Gesellschaft für Spinnerei und Weberei AG ir kt. prieš Europos Sąjungos Tarybą. # Dempingas. # Byla T-195/98.

2005 m. kovo 17 d. Pirmosios instancijos teismo (ketvirtoji išplėstinė kolegija) sprendimas − Ettlin Gesellschaft für Spinnerei und Weberei ir kt. prieš Tarybą
      (Byla T‑195/98)
      „Dempingas – Komisijos pasiūlymo dėl reglamento, nustatančio galutinį antidempingo muitą, nepriėmimas Taryboje – Paprastosios daugumos, būtinos reglamentui priimti, nebuvimas – Pareiga motyvuoti“
      1.                     Ieškinys dėl panaikinimo – Aktai, dėl kurių galima pareikšti ieškinį – Sąvoka – Aktai, sukeliantys privalomų teisinių pasekmių
            – Pasiūlymo dėl reglamento, nustatančio galutinį antidempingo muitą, nepriėmimas – Antidempingo procedūros norminis poveikis
            – Nebuvimas (EB 230 straipsnis; Tarybos reglamento Nr. 384/96 6 straipsnio 9 dalis) (žr. 31–33 punktus)
      2.                     Institucijų aktai – Motyvavimas – Pareiga – Apimtis – Pasiūlymo dėl reglamento, nustatančio galutinį antidempingo muitą, nepriėmimas
            (EB 253 straipsnis; Tarybos reglamentas Nr. 384/96) (žr. 36 punktą)
      Dalykas 
      
         1998 m. spalio 5 d. Tarybos sprendimo, atmetančio 1998 m. rugsėjo 21 d. pateiktą Europos Bendrijų Komisijos pasiūlymą (dokumentas
                  COM (1998) 540 galutinis) dėl Tarybos reglamento (EB), nustatančio galutinį antidempingo muitą nebalintų medvilnės audinių,
                  kurių kilmės šalis yra Kinijos Liaudies Respublika, Egiptas, Indija, Indonezija ir Pakistanas, importui, nustatančio 1998 m.
                  balandžio 7 d. Komisijos reglamentu (EB) Nr. 773/98 (OL L 111, p. 19) nustatyto laikino muito galutinį rinkimą ir užbaigiančio
                  procedūrą dėl šių audinių, kurių kilmės šalis yra Turkija, importo, panaikinimas.
               
            Rezoliucinė dalis
      
         
                   
               
               
                  
               
               
                  Panaikinti 1998 m. spalio 5 d. Tarybos sprendimą, atmetantį 1998 m. rugsėjo 21 d. pateiktą Europos Bendrijų Komisijos pasiūlymą
                     (dokumentas COM (1998) 540 galutinis) dėl Tarybos reglamento (EB), nustatančio galutinį antidempingo muitą nebalintų medvilnės
                     audinių, kurių kilmės šalis yra Kinijos Liaudies Respublika, Egiptas, Indija, Indonezija ir Pakistanas, importui, nustatančio
                     Reglamentu (EB) Nr. 773/98 (OL L 111, p. 19) nustatyto laikino muito galutinį rinkimą ir užbaigiančio procedūrą dėl šių audinių,
                     kurių kilmės šalis yra Turkija, importo.
                  
               
            
         
                   
               
               
                  
               
               
                  Priteisti iš Europos Sąjungos Tarybos bylinėjimosi išlaidas.
               
            
         
                   
               
               
                  
               
               
                  Jungtinė Didžiosios Britanijos ir Šiaurės Airijos Karalystė padengia savo bylinėjimosi išlaidas.